Na temelju članka 124. – 126. Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21), te članka 67. i 75. Pravilnika o geodetskim elaboratima („Narodne novine“ broj 59/18) objavljuje se

**JAVNI POZIV**

Nositeljima prava na nekretninama koji graniče sa lokalnim cestama LC 50127 (Žnjidari – Živulići (LC 50123)) i LC 50123 (Šumber – Santalezi – Dubrova/ŽC 5081)) da mogu izvršiti uvid u geodetski elaborat izvedenog stanja predmetnih dionica cesta te zatražiti eventualna dodatna pojašnjenja, u **petak 24. ožujka 2023. godine od 10-12 sati u prostoru multifunkcionalne dvorane društvenog doma Poldrugo Valentin, Općina Sveta Nedelja, Nedešćina 103.**

**Oznaka ceste** : LC 50127

**Katastarska općina**: Santalezi

**Opis dionice ceste**: Maretići - Živulići

**Datum započinjanja radova**: 21.veljače 2023.godine

**Oznaka ceste** : LC 50123

**Katastarska općina**: Santalezi

**Opis dionice ceste**: Živulići - Dubrova

**Datum započinjanja radova**: 21.veljače 2023.godine

Ovim pozivom obavještavaju se nositelji prava na nekretninama koje graniče sa zemljištem na kojem su izvedene javne ceste da je Županijska uprava za ceste Istarske županije pokrenula postupak evidentiranja izvedenog stanja lokalnih cesta, LC 50127 (dionica Maretići – Živulići) LC 50123 (dionica Živulići – Dubrova).

Snimke izvedenog stanja i geodetske elaborate izradit će tvrtka Geopremjer d.o.o. Fojba 18, Pula sa ovlaštenim inženjerom geodezije Mirsadom Kugićem koji brine da lomne točke granica zemljišta cesta budu ispravno stabilizirane i obilježene.

Ravnatelj

David Stankić